După ce Laurențiu Reghecampf a făcut plângere la poliție pentru furt, Ana Maria Prodan susține că este vorba despre bunuri aflate în coproprietate, având în vedere că încă nu a fost pronunţat divortul, iar Ferrari-ul si barca ar fi fost, de fapt, mutate şi nu sunt dispărute.
„Sesizarea organelor de urmărire este un drept constituţional, în cazul în care ai convingerea fermă că s-au săvârşit fapte de natură penală! Dar sesizarea pentru furt trebuie făcută doar în cazul în care ai făcut minime diligenţe de identificare a lipsei anumitor bunuri!
În cazul nostru, oricare din încă soţii Reghecampf, atâta timp cât nu a existat separaţie de bunuri sau un partaj voluntar/judiciar, trebuie să întrebe unul pe celălalt (fiind separaţi în fapt), dacă nu cumva unul sau mai multe bunuri deţinute în coproprietate au fost mutate.
Spre exemplu, poate Ferrari-ul a fost mutat de soţie (încă, potrivit legii) din parcarea din faţa portii în parcarea din spatele casei. Sau, spre exemplu, o anumită barcă a fost ancorată la un ponton al unei prietene, de asta nu poate fi văzută pe lângă casă.
„Cei 400.000 euro invocaţi nu mai pot reprezenta un prejudiciu”
În acest sens, sugerăm că sesizarea organelor de urmărire penală să nu se facă în derizoriu, căci altfel, se săvârşeşte infracţiunea de inducere în eroare a organelor judiciare şi se pedepseşte cu închisoarea de până la trei ani.
Totodată, ţinem să-l asigurăm pe domnul Reghecampf că autoturismul Ferrari şi ambarcaţiunea sunt bine, în continuare în proprietatea comună a soţilor, şi cei 400.000 euro invocaţi nu mai pot reprezenta un prejudiciu!”, a declarat Anamaria Prodan pentru Antena 3 CNN.
Laurențiu Reghecampf a reclamat la Poliție că i s-au furat un Ferrari și o barcă de 400.000 de euro
Antrenorul de fotbal Laurențiu Reghecampf a reclamat la Poliție că i s-a furat un bolid marca Ferrari și o bancă. Prejudiciul se ridică la suma de 400.000 de euro. Incidentul ar fi avut loc în urmă cu mai multe luni, însă a fost reclamat abia acum.
Mai multe detalii aici: